Som selvstændig erhvervsdrivende kan du få barselsdagpenge under visse betingelser. For at være berettiget skal du have drevet selvstændig virksomhed i mindst halvdelen af den normale overenskomstmæssige arbejdstid i mindst 6 ud af de seneste 12 måneder, heraf den seneste måned før fraværet. Når du som selvstændig skal på barsel, modtager du barselsdagpenge baseret på din seneste årsindkomst, som du har oplyst til skattemyndighederne. Du er selvstændig, når du: udfører arbejde for egen regning og risiko samt i eget navn kan ansætte medarbejdere til at udføre dit arbejde er momsregistreret og beskattes af B-indkomst fastlægger din egen arbejdstid arbejder fra eget kontor eller i hjemmet selv fastsætter din løn samt prisen på ydelser og produkter har landet flere kunder med skriftlige aftaler er ejer eller medejer af en enkeltmandsvirksomhed, I/S eller K/S har tegnet en erhvervsforsikring Som selvstændig skal du søge om barselsdagpenge via virk.dk.